recursal/SuperWikiNEXT-32B huggingface dataset:
|  |  |
| --- | --- |
|  | Por samtitola artikolo vidu la paĝon Niederglatt ZH (stacidomo). |



**Niederglatt** estas komunumo en la distrikto Dielsdorf, Kantono Zuriko, Svislando. Ĝi havis 4346 loĝantojn je la 31-a de decembro 2007, kiu nombro kreskis al 4547 personoj ĝis la 31-a de decembro 2009.

Geografio
---------

Niederglatt situas en la Glattvalo ambaŭflanke de la rivero en la Zurika Unterlando. Al Niederglatt apartenas krom la ĉefvilaĝo mem ankaŭ la du vilaĝoj Nöschlikon kaj Grafschaft. La teritorio de la komunumo etendiĝas sur areo de 3,62 km², de kiuj 7,8% estas kovritaj de arbaro, 55,3% servas por agrikulturo kaj 26,1% por setlado; 6,9% estas trafiksurfaco kaj 1,9% akvejoj.

Najbaraj komunumoj
------------------

En nordo Niederglatt limas kun la urbo Bülachkaj la komunumo Höri, sudoriente troviĝas la komunumo Oberglatt. En nordokcidento la naturrezervejo de la marcho de Neerach formas la limon de la komunumo.

Trafiko
-------

Niederglatt estas per la trajnlininoj de la Svisaj Federaciaj Fervojoj de Zuriko al Dielsdorf ZH kaj al Bülach kaj kun diversaj buslinioj bone konektita al la reto de la Zurika Trafik-Unio.

Historio
--------

La plej malnova dokumenta mencio de la komunuma nomo datiĝas el la jaro 1141 kiel *Niderunglatto*. En la jaro 1442 fariĝis posedaĵo de Zuriko kaj estis ĝis la jaro 1798 parto de la supervoktejo *Neuamt*. La vilaĝparto dekstre de la rivero Glatt apartenis al la Grafejo Kiburgo kaj ankoraŭ hodiaŭ portas la nomon *Grafschaft* [=grafejo]. En la jaro 1840 la ĝisnuna municipo Niederglatt estis disigita de la komunumo Niederhasli kaj fariĝis memstara politika komunumo.

Notoj kaj referencoj
--------------------

1. ↑  Fonto: Statistikaj informoj pri Niederglatt en la retejo de Kantono Zuriko

Vidu ankaŭ
----------

* Niederglatt ZH (stacidomo)

Eksteraj ligiloj
----------------

* Oficiala retejo de la komunumo Niederglatt
* Niederglatt en la Historia Leksikono de Svislando germane france itale

* Kategorio Niederglatt en la Vikimedia Komunejo (Multrimedaj datumoj)

Bildoj
------

* Ponto trans GlattPonto trans Glatt
* PreĝejoPreĝejo
* Stacidomo de NiederglattStacidomo de Niederglatt
* Avia-BenzinejoAvia-Benzinejo
* LernejoLernejo
* Distrikta ŝparbanko Dielsdorf en NiederglattDistrikta ŝparbanko Dielsdorf en Niederglatt
* Restoracio LöwenRestoracio Löwen
* Komerca domo Sägereistrasse 3+4Komerca domo Sägereistrasse 3+4

  


|  |  |  |  |
| --- | --- | --- | --- |
| 

| v • d • rKomunumoj de la distrikto Dielsdorf |
| --- |
| Bachs • Boppelsen • Buchs ZH • Dällikon • Dänikon • **Dielsdorf** • Hüttikon • Neerach • Niederglatt • Niederhasli • Niederweningen • Oberglatt • Oberweningen • Otelfingen • Regensberg • Regensdorf • Rümlang • Schleinikon • Schöfflisdorf • Stadel ĉe Niederglatt • Steinmauer • Weiach |  |

 |
Komunuma domo (administrejo) de Cardonal)
**Cardonal** estas unu el la 84 komunumoj de la meksika subŝtato Hidalgo, kiu situas en la centra Meksiko norde de la urbo de Meksiko. La ĉefurbo de la komunumo estas Cardonal. La kodnumero de la komunumo laŭ la INEGI, do laŭ la nacia geografia instituto estas 13015.

Cardonal troviĝas en la centro de la meksika subŝtato Hidalgo, meze en la Orienta Patrinmontaro. Norde ĝi limas al la komunumo Nicolás Flores (komunumo) kaj la komunumo Tlahuiltepa, oriente kun la komunumo Eloxochitlán kaj Metztitlán, okcidente kun Ixmiquilpan) kaj kun Nicolás Flores kaj sude kun Santiago de Anaya.

Geografio
---------

La komunumo havis en 2005 (lasta popolnombrado de la INEGI) 15876 loĝantojn. El tiuj estis 7501 viroj kaj 8375 virinoj. La komunumo havas surfacon de 462,6 km². La meza alteco (de la ĉefurbo) estas 2040 metroj super la marnivelo.

Fontoj: Statistikoj de la INEGI: Conteo de Población y Vivienda 2005 k. a. (hispane: popol- kaj loĝejnombrado).

Loĝlokoj
--------

Loĝlokoj (Localidades) estas statistikaj unuoj (urboj, vilaĝoj, domaroj) en la komunumoj de Meksiko. En Cardonal ekzistas entute 89 loĝlokoj. La ĉefaj troviĝas en la sekva tabelo:

|  |  |
| --- | --- |
| **Localidad** | **Población** |
| **Tuta komunumo 2005** | **15,876** |
| Durango Daboxtha | 882 |
| Santuario Mapethé | 842 |
| San Andrés Daboxtha | 689 |
| El Deca | 661 |
| Cardonal | 590 |
| El Buena | 523 |
| San Miguel Jigui | 273 |
| Cerritos (Hidalgo) | 245 |

Eksteraj ligiloj
----------------

* Cardonal Arkivigite je 2007-05-29 per la retarkivo Wayback Machine en *Enciclopedia de los Municipios de México* (hispane)
Manifestacio 2002 antaŭ la parlamento londona
**Brian William HAW** (naskiĝinta la 7-an de januaro 1949 en Redbridge/Granda Londono, mortinta la 18-an de junio 2011 en Berlino) estis brita ŝipinĝeniero, pacaktivulo kaj sociala laboristo. Li iniciatis la movadon *Parliament Square Peace Campaign* protestante kontraŭ la politiko de Usono kaj de la Unuiĝinta Reĝolando post la Atencoj de la 11-a de septembro 2001. Li ja iĝis simbola figuro kontraŭmilita koncerne la kampanjojn en Afganio kaj Irako. Okaze de la premialjuĝo *Channel 4 Political Awards 2007* li elektitis la plej inspira ulo de la jaro.

Vivo
----

Li naskiĝis en la londona kvartalo Woodford Green havante kvar gefratojn. La junulajn jarojn li pasigis en Barking kaj Whitstable (Kento). Lia patro troviĝis inter la britaj soldatoj liberigintaj la koncentrejon de Bergen-Belsen; li memmortigis sin kiam Brian estis 13-jaraĝa. Haw estis en la aĝo de 16 jaroj ŝipkonstruad-lernoknabo antaŭ aliĝi al la nacia komerca ŝiparo. Poste li frekventis predikistan seminarion en Nottingham.

Estante kristano evangeliisma Brian Haw vizitis Nord-Irlandon dum la post 1969 komenciĝintaj konfliktoj interkonfesiaj kaj en Kamboĝo la buĉadkampojn internmilitajn de la Ruĝaj Kmeroj. Li laboris kun junuloj konfliktaj en Redditch, Worcestershire, kie li estis vivinta kun la edzino Kay kaj sep infanoj; tiam li havis diversajn deĵorojn estante ĉarpentisto kaj translokadtransporthelpanto. La familion cetere li forlasis en 2001 por ekigi sian proteston antaŭ la Parlamento de la Unuiĝinta Reĝlando per dek jaroj da tiuloka kampado. Divorco iĝis en la jaro 2003-a. En la 25-a de majo 2010 li arestitis, la tagon de la remalfermtago parlamenta.

En septembro 2010 li ricevis la diagnozon de pulma kancero. En la 1.1.2011 li rajtis forlasi la patrujon por komenci terapion en la germana ĉefurbo. Li estis ĉiam-fumanto ĝismorte.

Eksteraj ligiloj
----------------

* Kategorio Brian Haw en la Vikimedia Komunejo (Multrimedaj datumoj)

* Mortanonco ĉe BBC
* Pacmovado fondita de Haw (sinprezento) Arkivigite je 2013-12-17 per la retarkivo Wayback Machine
* Omaĝo fare de Tony Benn, ĉe theguardian.com
* Informo pri la konkreta demonstraciagadaro, ĉe pit-wuhrer.de germane
* Nekrologo sur la paĝoj de Pit Wuhrer germane
* *Vir' de neniu movebla* - Kanto esperantlingva de Kriŝtof Dalecki (laŭ kanto de Lee Brickley) pri la kuraĝa persisto de Haw
**Balázs Sára** [balAĵ ŝAra], laŭ hungarlingve kutima nomordo **Sára Balázs** estis hungara kameraisto, reĝisoro, altlerneja instruisto. Lia patro estis Sándor Sára, lia patrino estis Marianna Moór, lia duonfratino estis Júlia Sára.

Balázs Sára naskiĝis la 23-an de julio 1962 en Budapeŝto.

Biografio
---------

Balázs Sára akiris kameraistan diplomon en Altlernejo pri Teatro kaj Filmo en 1986. Liaj plej gravaj instruistoj estis György Illés kaj Lajos Koltai. Inter 1988–1999 li estis kameraisto de Hungara Televizio, baldaŭ li instruis en kameraista lernejo, poste en la altlernejo (intertempe levita universitato). Li ricevis premion en 2021.

Liaj filmoj kiel kameraisto (elekto)
------------------------------------

* *A szellem tulajdona* (1988)
* *Törvénytelen* (1996)
* *Állomás* (televida serio, 32 epizodoj, 2008-2011)
* *Isten kezében* (televida filmo, 2021)

Lia filmo kiel subkameraisto
----------------------------

* *Találkozás Vénusszal* (1991)

Liaj filmaj reĝisoraĵoj (elekto)
--------------------------------

* *Színházépítők* (1999) - ankaŭ kameraisto
* *Szól a tárogató* (2003) - ankaŭ kameraisto
* *Tornai József költő - A hívó hang* (2017) - ankaŭ kameraisto

Fontoj
------

* hungarlingva biografio kun foto
* 
* filmoj
* filmoj

Referencoj
----------

1. ↑
2. ↑

|  |  |
| --- | --- |
| Bibliotekoj | * PeEnEo: 777681
 |



* Portalo pri Biografio
* Portalo pri Filmo
**GYALLAY-PAP Zsigmond** (djallai) estis rumanuja hungara ĵurnalisto naskita en Torda la 7-an de junio 1909 kaj mortinta en Englewood, (Nov-Ĵerzejo, Usono) la 1-an de majo 1975. Li estis filo de Domokos Gyallay

Biografio
---------

Zsigmond Gyallay-Pap finis la mezlernejon en unitariisma kolegio de Kluĵo kaj en la germanlingva evangelia gimnazio de Bistrița en 1927, poste li studis juron en Kluĵo. Je la komenco de la 1930-aj jaroj li estis kunlaboranto de la gazeto Erdélyi Fiatalok kaj li venkis en la konkurso „Hogyan tanulmányozzam a falu életét? "(Kiel oni esplori la vivon de vilaĝo?). Lia laboraĵo aperis disvastigite en 1931 kun titolo *A nép és az intelligencia* (La popolo kaj la intelektularo) en kajerserio kiel la 1-a numero (Az Erdélyi Fiatalok Falu-füzetei). Kiel kunlaboranto de la gazeto *Kévekötés* li priskribis la vivon de la junuloj laborintaj en urboj (konstanta serio titolita *Áron levelei* (leteroj de Arono)). En 1937-38 li faris studvojaĝon en Danio kaj li sendis rapotaĵojn al gazeto *Magyar Nép*. En la 1940-aj jaroj li translokiĝis en Finnlandon kun sia finna edzino.

Fonto
-----

* Magyar Életrajzi Lexikon
| Kiel legi la taksonomionKiel legi la taksonomion**Filadelfo** |
| --- |
|  |
| Philadelphus coronarius*Philadelphus coronarius* |
| **Biologia klasado** |
| 

|
|  |
|
|
|
| Regno: | Plantoj *Plantae* |
|
|
|
|
|
|
|
|
|
|
|
|
|
|
|
|
| Divizio: | Angiospermoj *Magnoliophyta* |
|
|
|
|
|
|
|
|
|
|
| Klaso: | Dukotiledonaj *Magnoliopsida* |
|
|
|
|
|
|
|
|
|
|
|
|
|
| Ordo: | Kornusaloj *Cornales* |
|
|
|
|
|
|
| Familio: | Hidrangeacoj *Hydrangeaceae* |
|
|
|
|
|
| Genro: | **Filadelfo** *Philadelphus*L. |
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
| Specioj |
| vidu tekston |
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Filadelfo  |

 |
| v • d • r |

**Filadelfo** (*Philadelphus*) estas genro de falfoliaj arbustoj kun simplaj, kontraŭe duopaj folioj, kun multaj, ofte blankaj kaj odoraj floroj en apeksaj cumoj aŭ mallongaj grapoloj, kaj kun ledecaj kapsuloj. Estas ĉ. 65 specioj el la Norda hemisfero, pluraj pororname kultivataj.

(*Philadelphus coronarius*) estas arbeto, maksimume 5 metrojn alta, rimarkinda pro siaj abundaj blankaj floroj ege kaj dolĉe odorantaj. Tre uzita kiel ornamplanto. La floroj, 2-4 centimetrojn larĝaj, kuniĝintaj 5-9-ope fine de la branĉoj. Ili floras en majo aŭ junio. La frukto estas kapsulo. La interno de branĉoj entenas medolon; pasinte oni faris el tiuj enŝprucigiloj, post forigi ties medolon.
Ĝi preferas grundojn riĉajn kaj bone drenitajn kun neŭtra aŭ acida pH-valoro kaj ŝatas sunumon.

Konsiloj pri flegado
--------------------

De julio, eltranĉi la velkintaj infloreskojn, tio ebligos la arbon pli bone reflori la postan jaron. Ne tondu la lignaĵon de la antaŭa jaro en printempo, ĉar de tiu ligno kreskos la floroj.

Notoj kaj referencoj
--------------------

1. ↑  PIV2, p. 333.
**Die ägyptische Helena** [eo: **La egipta Helena**] estas opero en du aktoj de Richard Strauss. La libreton verkis Hugo von Hofmannsthal, baziĝanta sur *Helena* de Eŭripido. La unu prezentado de la unua versio okazis en 1928 je Dresdeno, tiu de la novversio dum la festivalo de Salcburgo en 1933.

Agado
-----

Sorĉistino Etro atendas sian amanton, mardion Pozidonon. Sed tiu ĉi forlasis ŝin. Interesite ŝi persekutas preterpasan ŝipon, sur kiu viro ĵus volas ponardi virinon. Kiam la ĉioscia konko klarigas, ke temas pri Menelao kaj Helena dum la reveturo de Trojo, Etro malkatenigas ventegon, la ŝipo renversiĝas, Menelao portas Helenan surteren. La elfospiritoj de Etro forlogas Menelaon kaj kredigas al li, ke li murdis, Parison kaj Helenan. Li trinkas la forgesilon de Etro kaj lasas konvinki sin, ke Helena en Trojo nur estis fantomo kaj ke lia amata edzino dum la milito estis en Egiptujo. Per la sorĉomantelo de Etro la du repaciĝintaj geedzoj estas portataj al la Atlaso. Sed ankaŭ tie la beleco de Helena kaŭsas konfuzon. Altairo, princo de la montoj, kaj sia filo ekamas Helenan. Kiam Menelao mortigas la filon dum ĉasado, Altairo kaptas Menelaon. Per helpo de Pozidono Etro liberigas la du. Sed Helena nun insistas en tio, vivi estonte kun sia edzo en veremo. La alveno de la komuna filino Hermiona faciligas la finfinan repaciĝon de la paro.

En ĉi tiu iomete taŭzita, fabeleca agado temas pri la demando, ĉu oni povas vivi feliĉe kun forgeso kaj mensogo.

Muziko
------

Richard Strauss elprovas germanhelenan stilon, parte facilmovan, parte portata de brilaj kulminoj. Tamen mankas la fermiteco, kiuj distingas multajn aliajn operojn de Strauss. Richard Strauss mem diris, ke lia muziko bedaŭrinde ne kaŭzas problemojn.

Eksteraj ligiloj
----------------

* Kategorio Die ägyptische Helena en la Vikimedia Komunejo (Multrimedaj datumoj)

* Libreto Arkivigite je 2010-08-25 per la retarkivo Wayback Machine
**SZIVA Balázs** [siva balAĵ] (naskiĝis la 29-an de januaro 1977 en Budapeŝto) estas hungara ŝlagromuzikisto (gitaristo, kantisto, tekstopoeto).

Balázs Sziva

Biografio
---------

Balázs Sziva maturiĝis en gimnazio en sia naskiĝurbo. Li aliĝis al amatora ŝlagrorkestro dum la lernojaroj jam en 1991. Iom poste li partoprenis en fondoj de ŝlagrorkestroj aŭ li aliĝis al tiuj, kiuj ludis naciecajn kantojn. En 2003 li fondis muzikeldonejon ĉefe por propraj eldonaĵoj. Li konstante partoprenas politikajn manifestaciojn, krome en 2008 pro skandalismo dum futbalmatĉo li estis oficiale forpelita el Slovakio. LI registris muzikalbumojn kun orkestroj (pli precize KD). En 2011 li fondis propran orkestron. Li ricevis premion en 2009.

Liaj libroj
-----------

* *15 év nemzeti rock* (2008)
* *Futballháború* (2009)

Elektitaj ŝlagrotekstoj
-----------------------

* A világ legjobb csapata
* Előre mind Pesti srácok
* Jöjj el szabadság!
* Visszatér

Aŭdu ankaŭ
----------

* 
*

Fontoj
------

* hungarlingva biografio kun foto

Referencoj
----------


|  |  |
| --- | --- |
| Bibliotekoj | * PeEnEo: 655420
 |
**Die Ärzte** ([Di Ercte] germane por "La Kuracistoj") estas krom "Die Toten Hosen" unu el la plej famaj punkrokaj muzikgrupoj el Germanio.

Historio
--------

Emblemo de Die Ärzte
*Die Ärzte* in concert, Köln (2007)
Ili ekigis sian aktivecon komence de la 1980-aj jaroj. La du fondaj membroj Farin Urlaub kaj Bela B. Felsenheimer ankoraŭ hodiaŭ apartenas al *Die Ärzte*, dum Sahnie post la unuaj muzikalbumoj forlasis la grupon. Nova basisto iĝis Hagen Liebing. Sed je la tiama kulmino de sia sukceso en 1989, la grupo malfondiĝis. Sekvis kvarjara paŭzo dum kiu – pro la enorma populareco – reaperis malnovaj kantoj el elĉerpitaj diskoj sur KD.

En 1993 *Die Ärzte* revenis kun la tria kaj ĝisnuna basisto Rodrigo Gonzales, kiu ankaŭ fojfoje kantas. La sono de la muziko rimarkeble malmoliĝis kompare al pli fruaj verkoj. Ĉiukaze ekde tiu tempo la grupo spertis eĉ pli multan sukceson ol antaŭe. La kulmino estis la kanto *Männer sind Schweine* ("Viroj estas porkoj") en 1998, kiu iĝis konata eĉ iom ekster la germanlingva mondo. En la jaro 2002 *Die Ärzte* surbendigis albumon kadre de "MTV nekonektita" – kiel tria germanlingva grupo entute, post Herbert Grönemeyer kaj Die Fantastischen Vier.

En Esperantujo, la grupo La Kuracistoj reludas kantojn de *Die Ärzte* kun esperantigitaj tekstoj. Krome Stephan Schneider verkis Esperanto-version de la kanto "Punk ist..." kun la nomo "Esperanto 'stas".

Anoj
----

* Farin
* Bela
* Rod

Diskaro
-------

* 1984 - *Debil*
* 1985 - *Im Schatten der Ärzte*
* 1986 - *Die Ärzte*
* 1988 - *Das ist nicht die ganze Wahrheit...*
* 1993 - *Die Bestie in Menschengestalt*
* 1995 - *Planet Punk*
* 1996 - *Le Frisur*
* 1998 - *13*
* 2000 - *Runter mit den Spendierhosen, Unsichtbarer!*
* 2003 - *Geräusch*
* 2005 - *Devil*
* 2007 - *Jazz ist anders*

Vidu ankaŭ
----------

* Die Toten Hosen

Referencoj
----------

1. ↑   Die Ärzte (angle). allmusic.com. Alirita 8-03-2009.

Eksteraj ligiloj
----------------

* Kategorio Die Ärzte en la Vikimedia Komunejo (Multrimedaj datumoj)

* Oficiala TTT-ejo de Die Ärzte
* Paĝaro kun la kompleta diskografio
* Multegaj akordoj Arkivigite je 2016-07-20 per la retarkivo Wayback Machine de "Die Ärzte"-kantoj interalie


|  |  |
| --- | --- |
| Bibliotekoj | * PeEnEo: 16680
* GND: 1217816-0
* LCCN: no00029599
* VIAF: 168545086
* ISNI: 0000 0001 2204 3165
* SUDOC: 082967512
* MBA: f2fb0ff0-5679-42ec-a55c-15109ce6e320
* NKC: olak2010605886
 |
| Kiel legi la taksonomionKiel legi la taksonomion**Eglanterio** |
| --- |
|  |
| floranta eglanteriofloranta eglanterio |
| **Biologia klasado** |
| 

|
|  |
|
|
|
| Regno: | Plantoj *Plantae* |
|
|
|
|
|
|
|
|
|
|
|
|
|
|
|
|
| Divizio: | Angiospermoj *Magnoliophyta* |
|
|
|
|
|
|
|
|
|
|
| Klaso: | Dukotiledonoj *Magnoliopsida* |
|
|
|
|
|
|
|
|
|
|
|
|
|
| Ordo: | Rozaloj *Rosales* |
|
|
|
|
|
|
| Familio: | Rozacoj *Rosaceae* |
| Subfamilio: | *Rosoideae* |
|
|
|
|
| Genro: | Rozo *Rosa* |
|
|
|
|
|
|
|
|
| Specio: | ***R. eglanteria***, ***R. rubiginosa*** |
|

 |
| Dunomo |
| ****Rosa eglanteria*, *Rosa rubiginosa****L. 1771 |
|
|
|
|
|
|
|
|
|
|
|
|
|
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Eglanterio  |

 |
| v • d • r |

ilustraĵo el Carl Axel Magnus Lindman: *Bilder ur Nordens Flora*
La **eglanterio** (*Rosa eglanteria* aŭ *Rosa rubiginosa*) estas rozo. La specio floras de junio ĝis aŭgusto. La floroj estas rozeruĝaj kun blanka centro. Speciale estas ke la planto je la suba flanko de la folietoj havas glandojn kiuj, post frotado, odoras je pomoj. La eglanterio havas hokforme kurbiĝintajn pikilojn sur la tigoj.

Disvastigejo
------------

La natura regiono de disvastiĝo okupas grandajn partojn de Eŭropo kaj Okcident-Azio; en multaj areoj de la mondo ĝi estas neofito. Kelkaj specioj estas uzataj kiel ornamplantoj.

pluma folio kun stipuloj kaj pikaĵoj
branĉo kun folioj, florburĝono kaj malfermita floro
maturaj rozfruktoj

* Eglanterio en la Vikimedia Komunejo (Multrimedaj datumoj)
* Kategorio Eglanterio en la Vikimedia Komunejo (Multrimedaj datumoj)
* Eglanterio en Vikispecioj (Kolekto pri ĉiuj vivantaj estuloj)
**Fikšinci**, hungare **Kismáriahavas**, germane Füchseldorf estas malgranda vilaĝo en Slovenio, en provinco **Prekmurje**, en statistika regiono **Pomurska**, en Občina Rogašovci. La hungara historia nomo estis **Füksincz**.

* Areo: 3  km²
* Alto super marnivelo: 332 m
* Loĝantaro: 180
* Poŝtkodo: 9262
* Aŭtokodo: MS
* Telefonprefikso:

Situo
-----

La vilaĝo situas sur malebenaĵo, laŭ la aŭstra landolimo, laŭ traira flankovojo al Deutsch Haseldorf.

Historio
--------

La unua mencio devenis el 1366 en formo *Fulyfalua*. En 1910 la loĝantoj konsistis el 382 germanoj, 10 slovenoj, 5 hungaroj. Ĝis fine de la 1-a mondmilito la vilaĝo apartenis al Hungario, al Vas (reĝa departemento), al distrikto de Muraszombat, poste al Reĝlando de serboj, kroatoj kaj slovenoj, ekde 1929 al Jugoslavio. En 1941 la germana armeo okupis la regionon kaj post 10 tagoj transdonis al Hungario. Ĝis 1945 tio estis parto de Hungario, ekde 1991 de Slovenio. Depost 2007 Slovenio kaj Aŭstrio apartenas al interna zono de traktato Schengen, sekve la limoj ne estas gardataj, ili estas trapaseblaj senĝene.
Koordinatoj: 49° 14′ 52″ N 17° 01′ 17″ O﻿ / ﻿49.24778 °N, 17.02139 °O﻿ / 49.24778; 17.02139 (mapo)

**Zouvalka** estas domaro en Ĉeĥio, parto de municipo Prusy-Boškůvky. Ĝi situas apud ŝoseo II/431 en direkto el Vyškov ĝis Bohdalice-Pavlovice, proksimume 3 km okcidente de Moravské Prusy. La ĉirkaŭaĵon de Zouvalka kreas multaj agrikulturaj kampoj kaj arbaretoj, nordokcidente de la domaro troviĝas samnomata naturrezervejo. Estas ĉi tie registritaj 9 adresoj. Daŭre ĉi tie vivas 7 loĝantoj (2021).

Zouvalka situas en katastra teritorio **Moravské Prusy** kun areo 6,89 km².

Historio
--------

La unua skribmencio pri la vilaĝo devenas el la jaro 1353.

Ĝis la jaro 1960 ĝi apartenis la municipo Moravské Prusy kaj poste al Vyškov, sed ankaŭ poste ĝi situis en la katastra teritorio de Moravské Prusy, kiu tiel en la jaroj 1960–2016 dividiĝis inter du municipoj: Prusy-Boškůvky kaj Vyškov (la ĉirkaŭaĵo de Zouvalka apartenis al municipo Prusy-Boškůvky, sole sudokcidente ĝi havis mallongan limon kun la katastra teritorio de Terešov de municipo Hlubočany). La domaro ekde la 1-a de januaro 2017 ĉesis esti la loka parto de urbo Vyškov kaj post la jaroj ĝi fariĝis la loka parto de municipo Prusy-Boškůvky.

Logantaro
---------

| Loka parto Zouvalka | 1850 | 1869 | 1880 | 1890 | 1900 | 1910 | 1921 | 1930 | 1950 | 1961 | 1970 | 1980 | 1991 | 2001 | 2011 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Nombro de loĝantoj
  | tuta municipo | – | – | – | – | – | – | – | – | – | 27 | 29 | 20 | 13 | 16 | 8 |
| Nombro de domoj
  | tuta municipo | – | – | – | – | – | – | – | – | – | – | 9 | 8 | 7 | 8 | 9 |

Pluaj fotoj
-----------

* Suma vido al la domaroSuma vido al la domaro
* Konstruareo en la suda parto de ZouvalkaKonstruareo en la suda parto de Zouvalka
* Aŭtobusa haltejoAŭtobusa haltejo
* Naturrezervejo ZouvalkaNaturrezervejo Zouvalka

|  |  |  |
| --- | --- | --- |
| 

| v • d • rPartoj de municipo Prusy-Boškůvky (3) |
| --- |
| Boškůvky ~ Moravské Prusy ~ Zouvalka |

 |
**Bogádmindszent** [bogAdmindsent] estas unuigita malgranda vilaĝeto en Hungario, en regiono Suda Transdanubio, en departemento Baranya, en Distrikto Sellye. Mindszent signifas: Ĉiuj Sanktuloj.

Bazaj informoj
--------------

* Areo: 12 km²
* Loĝantaro: 430
* Poŝtkodo: 7836
* Telefonprefikso: 73

Situo
-----

Bogádmindszent situas sur ebenaĵo, laŭ rojo, laŭ flankovojoj. Sellye troviĝas 19, Harkány 20, Siklós 25, Pécs 30 km-ojn.

Historio
--------

La unua mencio pri *Bogád* devenis el 1276 en formo *"Bugad"*, pri *Mindszent* en 1332 en formo *"Mendschent"*. La turkoj okupis la regionon post la mezepoko, la serboj inter 1918-1920. La vilaĝoj unuiĝis en 1935.

En Bogádmindszent migra poŝto servas.

Vidindaĵoj
----------

* kalvinana preĝejo de 1847 en vilaĝparto Mindszent
* kalvinana preĝejo el la komenco de la 19-a jarcento
* romkatolika kapelo de 1935

Komunumoj pri *Ĉiuj Sanktuloj* en Hungara reĝlando
--------------------------------------------------

|  |  |  |  |  |
| --- | --- | --- | --- | --- |
| Bogádmindszent | Csehimindszent | Csíkmindszent | Csonkamindszent | Érmindszent |
| Jászómindszent | Kassamindszent | Kismindszent | Ladomérmindszent | Mátramindszent |
| Mindszent | Mindszentgodisa | Mindszentkálla | Pinkamindszent | Szepesmindszent |

* Kategorio Bogádmindszent en la Vikimedia Komunejo (Multrimedaj datumoj)
**Blaise COMPAORÉ** (n. la 3an de februaro 1951 en Vagaduguo, Franca Supra Volto, hodiaŭ Burkino) estis prezidento de la okcidentafrika ŝtato Burkino ekde 1987 ĝis 2014.

Vivo
----

### Militista Edukado

Compaoré vivis dum sia infaneco en Ziniaré nordokcidente de la ĉefurbo Vagaduguo. Tie li ankaŭ vizitis la lernejon kaj faris la abituran ekzamenon. Poste li komencis militistan edukadon en Kameruno kaj li daŭrigis en Francio kaj Maroko. En 1982 li fariĝis kapitano de la armeo de Supra Voltao.

### Revolucio de Sankara

Kiel akompananto kaj amiko de Thomas Sankara, Compaoré apartenis al grupo de oficiroj, kiuj puĉis kontraŭ Jean-Baptiste Ouédraogo je la 4a de aŭgusto de 1983. En la postaj jaroj li okupis diversajn ministrajn postenojn.

### 1987: Prezidantiĝo de Compaoré

Pro la argumento ke Sankara faris pli kaj pli strangajn decidojn Compaoré organizis puĉon en 1987 kontraŭ Sankara, kiun oni mortigis dume. En Burkino oni parolas pri ĝustigo de la revolucio de 1983.

Je la 15a de oktobro 1987 Blaise Compaoré fariĝis la sesa prezidanto de Burkino. En 1991 la popolo decidis per referendumo pri la nova konstitucio de la lando, kiun li Compaoré iniciatis. Samtempe la popolo akceptis al Comaoré en balotoj, kiujn tamen la opozicio bojkotis. En 1998 denove okazis balotoj kaj oni akceptis lin por pliaj sep jaroj.

### Prezidantaj balotoj en 2005

Ŝanĝo de la konstitucio en 2000 limigis la oficperiodon de la prezidanto al du periodoj de kvin jaroj. Favore al nova kandidatiĝo de Compaoré oni argumentis ke la du antaŭaj oficperiodoj (dufoje 7 jaroj) okazis antaŭ la ŝanĝo de la konstitucio.

Ĉe la balotoj je la 13a de novembro 2005 li atingis en la unua balotrondo ĉirkaŭ 80% de la voĉoj. Neniu de la aliaj 11 kandidatoj atingis pli ol 5 % de la voĉoj. Oni diris ke entute partoprenis 57,5% de la voĉdonrajtaj personoj. Temis pri la unuaj balotoj, kiujn partoprenis la tuta opozicio, do la nuna oficperiodo estas la unua demokratie decidita oficperiodo.

### Demisio

En oktobro 2014, proponata plilongigo de lia oficperiodo kaŭzis grandaj manifestacioj, kaj li demisiis je la 31a de oktobro 2014. La vicestro de la prezidenta gvardio, Isaac Zida, ekregis, sed la Afrika Unio konsideris ĉi tiu ago kiel kontraŭkonstitucia kaj postulis ke ankaŭ li demisiu ene de du semajnoj.

Eksteraj ligiloj
----------------

* Blaise Compaoré en la Vikimedia Komunejo (Multrimedaj datumoj)
* Kategorio Blaise Compaoré en la Vikimedia Komunejo (Multrimedaj datumoj)

* Biografio sur la retpaĝo de la prezidanto Arkivigite je 2010-01-01 per la retarkivo Wayback Machine (france)
* La *BBC* pri la balotoj je la 18a de novembro 2005 angle


|  |  |
| --- | --- |
| Bibliotekoj | * PeEnEo: 265823
* GND: 1191911748
* LCCN: n91086962
* VIAF: 27267233
* ISNI: 0000 0000 0312 5555
* SUDOC: 033010382
* BNF: 14039482s
 |
*Ne miskomprenu kun Bogyiszló!*

Preĝejo de Bogyoszló
Municipa administrejo de Bogyoszló
Panoramo en Bogyoszló
**Bogyoszló** (bodjoslO) estas malgranda vilaĝo en Hungario en regiono okcidenta Transdanubio, en departemento Győr-Moson-Sopron, en subregiono de Csorna.

Bazaj informoj
--------------

* Poŝtkodo: 9324
* Telefonkodo: 96
* Areo: 26  km²
* Loĝantaro: 650
* Koordinatoj: 47°33′42″N 17°11'11″E

Situo
-----

Bogyoszló situas sur ebenaĵo laŭ flankovojoj, ĉefvojo kaj fervojo inter Kapuvár kaj Csorna estas ne tro for. Csorna troviĝas 10, Kapuvár 15, Fertőd kaj Fertőszentmiklós po 18 km.

Historio
--------

La unua mencio pri la vilaĝo devenis el 1228. En 1594 la turkoj faris senhoma la vilaĝon dum jardeko. Vilaĝservoj estas infanĝardeno, kuracejo.

Vidindaĵoj
----------

Bogyoszló havas romkatolikan klasikisman preĝejon de 1836 kaj golgoton.

Famuloj
-------

En Bogyoszló naskiĝis ekonomikisto Kálmán Szabó.

* Kategorio Bogyoszló en la Vikimedia Komunejo (Multrimedaj datumoj)
**Blancas** [BLANkas] estas vilaĝo kaj municipo de la provinco Teruelo (nordorienta Hispanio), nome en la sudokcidento de la nordokcidenta komarko Jiloca [ĥiLOka], kies komarka ĉefurbo estas Calamocha, lime kun la provinco Gvadalaĥaro. La loknomo *Blancas* estas etimologie komprenebla kiel femenino de *Blankaj*.

Geografio
---------

Ĝi estas je 68 km de Teruelo, provinca ĉefurbo. Ĝi estas okcidente de Monreal del Campo kaj la akso de Calamocha al Teruelo. La urba kerno estas sur 1047 msm, pro kio estas tre malvarma klimato. Proksimaj loĝlokoj estas Odón (norde) kaj Pozuel del Campo (sude).

Historio
--------

Estas restaĵoj de epoko de iberoj kaj keltiberoj rilataj al minerala riĉeco de la areo. La zono venis al posedo de kristanoj post la venko de Alfonso la 1-a la Batalema. En 1248 ĝi sendependiĝis disde Daroca. 

Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj same en Blancas kie oni malaltiĝis ĝis nunaj 132.

Aktualo
-------

Bazo de ekonomio estis agrikulturo (cerealoj), forstado, minado kaj brutobredado. Nune rura turismo.

Estas altiraĵoj en la urbo, nome la preĝejo kaj la ermitejoj, Palaco "Casa Grande", piedirado tra proksimaj naturaj lokoj kaj minarkeologio ktp.

Vidu ankaŭ
----------

* Municipoj de la provinco Teruelo

Notoj
-----

Eksteraj ligiloj
----------------


|  |  |
| --- | --- |
| Bibliotekoj | * PeEnEo: 800964
 |
*Ne miskomprenu kun Bogyoszló!*

Malnovaj kverkoj apud Bogyiszló
**Bogyiszló** (bodjislO) estas vilaĝo en Hungario, en regiono **Suda Transdanubio**, en departemento Tolna, en subregiono de Szekszárd.

Bazaj informoj
--------------

* Areo: 56  km²
* koordinatoj de Tutmonda loktrova sistemo: 46.3839/18.8309
* Loĝantaro: 2360
* Poŝtkodo: 7132
* Telefonprefikso: 74

Situo
-----

La vilaĝo situas sur ebenaĵo, ĉe kunfluejo de Sió kaj Danubo, fine de sakovojo. Tolna (urbo) troviĝas 6, Szekszárd 11 km-ojn for.

Historio
--------

Antaŭ la hungaroj avaroj kaj slavoj vivis en Bogyiszló. La unua mencio devenis el 1272 en formo *Buguzlou*. Precipe dum la turkoj la loĝantaro trovis kaŝlokojn en la apuda arbaro. Dum la historio ofte okazis inundoj, laste en 1956. Origine la vilaĝo situis en la maldekstra bordo de Danubo, sed pro distranĉo de kurbiĝo en 1854 la vilaĝo trovis sin en Transdanubio. Bogyiszló famas pri kapsikoj. Apude troviĝas Nacia parko.

Vilaĝservoj estas aŭtonomio de ciganoj, lernejo, infanĝardeno, poŝto, kuracejo, infankuracejo, dentokuracejo.

Vidindaĵoj
----------

* kalvinana preĝejo de 1811, la turo estas 30 m-ojn alta
* kverka arbaro, Nacia parko kaj orkidea arbaro

* Kategorio Bogyiszló en la Vikimedia Komunejo (Multrimedaj datumoj)
Marko sur bildo

**Ĉinio**
**Norda  
Koreio**
**Suda  
Koreio**
**Japanio**
**Bohaj-  
maro**
**Flava  
Maro**
**Japana  
Maro**
skema mapo (kun tekstaj ligiloj)

La **Bohaj-maro** (ĉine 渤海, pinjine: Bó Hǎi; antikvamode: Zhili-golfo) estas la plej interna golfo de la Flava Maro (kiu estas laŭvice parto de la Orientĉina Maro) sur la marbordo de nordorienta Ĉinio. Ĝi disiĝas de la Flava Maro de la Ŝandonga duoninsulo sude kaj la Liaodong-a duoninsulo norde. La plej okcidenta parto ĉe la urbo Tanggu nomatas **Bohaj-golfo**.

Pro sia proksimeco al Pekino, Tjanĝino kaj la havenurboj de Ljaŭningo kaj Ŝandongo, ĝi estas unu el la plej trafikataj maroj en la mondo. La geografia loko ĉirkaŭiganta la maron estas ekonomie la plej grava regiono en la tuta Ĉina Popola Respubliko, kaj la industrio tie estas kreskiĝanta je freneza rapido.

anglalingva, pli detala mapo
La Flava Rivero elfluas al la Bohaj-maro, kaj la Granda Ĉina Muro finiĝas ĉe la marbordo.

Vidu ankaŭ
----------

* Ŝandongo, Duoninsulo Ŝandongo
* Ljaŭningo
* Hebejo
* Tjanĝino
* Daljano

* Kategorio Bohaj-maro en la Vikimedia Komunejo (Multrimedaj datumoj)
**Brabos** [BRAbos] estas municipo en la centro de la provinco Avilo, en la regiono Kastilio-Leono, Hispanio. Ĝi apartenas al Komarko de Avilo kaj al la jurisdikcia teritorio de Avilo, en la centro de la provinco.

Brabos en la provinco Avilo.
Komarkoj de la provinco Avilo; Komarko de Avilo centre, rozkolore.

Geografio
---------

Ĝia municipa teritorio estas formata de du domaroj: nome Horcajuelo [orkaĤŬElo] kaj Brabos. okupas totalan areon de 18,35 km² kaj laŭ la demografia informo de la municipa censo fare de la INE en 2021, ĝi havis 42 loĝantojn. Ĝi perdis 300 loĝantojn el la mezo de la 20-a jarcento pro migrado al urbaj areoj. Ĝi distas 35 km de Avilo, provinca ĉefurbo.

Ĝi limas kun Sigeres, Santo Tomé de Zabarcos, Grandes y San Martín, Villaflor, Chamartín kaj Gallegos de Altamiros.

Historio
--------

En Mezepoko okazis reloĝado. La areo apartenis al la Regno Kastilio.

Tradiciaj enspezofontoj estis agrikulturo (cerealoj) kaj brutobredado kaj rilata komercado. Lastatempe kultura kaj rura turismo ekgravis (popola arkitekturo, historia heredo, piedirado).

Vidu ankaŭ
----------

* Municipoj de la provinco Avilo

Notoj
-----


|  |  |
| --- | --- |
| Bibliotekoj | * PeEnEo: 761943
 |
**Cardeñuela Riopico** [kardeNJŬEla rioPIko] estas loĝloko kaj municipo en la centro de la provinco Burgoso, en la regiono Kastilio-Leono, Hispanio. Ĝi apartenas al la komarko *Alfoz de Burgos*.

Geografio
---------

Mapo de la komarkoj de Burgoso. Alfoz de Burgos, centre kaj malhelverde.
La preĝejo de Sankta Eŭlalia.
Ĝia municipa teritorio okupas totalan areon de 11,30 km² kaj laŭ la demografia informo de la municipa censo fare de la INE en 2021, ĝi havis 109 loĝantojn. Ĝi perdis loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono, sed poste rekuperiĝis pro la proksimeco al la provinca ĉefurbo, fakte unue malpliiĝis el 300 loĝantoj ĝis nur 70 en 1991 kaj poste duobliĝis.

Ĝi distas 12 km de Burgoso, provinca ĉefurbo, kaj estas trafluata de la rivero Pico, kiu nomas la lokon. La municipo enhavas la loĝlokon Villalval [biljalBAL].

Historio
--------

La areo apartenis unue al la Regno Kastilio. En Mezepoko okazis reloĝado fine de la 9-a jarcento.

Cardeñuela Riopicos formis parton de la *Alfoz y Jurisdicción de Burgos* en la *partido de Burgos*, unu el dek kvar kiuj formis la komunumon *Intendencia de Burgos*. La abato de la Monaĥejo de Sankta Petro de Kardenjo estis ordinara urbestro.

Aktualo
-------

Tradiciaj enspezofontoj estis agrikulturo (cerealoj) kaj brutobredado (ŝafoj). Lastatempe plej ekgravis kultura kaj rura turismo, ekzemple piedirado tra naturaj lokoj kaj servoj kiel dormurbo. Inter vidindaĵoj menciindas la preĝejo de Sankta Eŭlalia kun grava retablo.

Vidu ankaŭ
----------

* Municipoj de la provinco Burgoso

Notoj
-----


|  |  |
| --- | --- |
| Bibliotekoj | * PeEnEo: 775469
 |
|  |  |
| --- | --- |
|  Polurinda artikolo | Ĉi tiu artikolo bezonas **poluradon**, ĉar ĝi montras stilajn kaj/aŭ gramatikajn kaj/aŭ strukturajn problemojn, kiuj ne konformas al stilogvido.

---

La priskribo de la problemo troviĝas ĉi tie. Bonvolu ŝanĝi la enhavon por plibonigi la artikolon. |

**Pomme de Terre** (el la franca: *terpomo*) estas lago situanta en sudokcidenta Misurio, Usono, je la kunfluo de la riveroj *Lindley* kaj *Pomme de Terre*. La lago situas en la sudo de la konteo Hickory (Misurio) kaj en la nordo de konteo Polk (Misurio), je 80 km norde de Springfield, Misurio. La nomo estas franca kaj tradukiĝas kiel "terpomo".

La lago estas parto de serio de lagoj en la regiono de la rivero Osage, desegnita) kaj konstruita de inĝenieroj de la Usona Armeo por kontroli inundojn. La konstruado komenciĝis en 1957 kaj estis plenumita en 1961 je kosto de 14.946.784 usonaj dolaroj. La stokado de akvo komenciĝis la 29-an de oktobro 1961.

La Akvobaraĵo estas najbara al la ŝtata parko *Pomme De Terre* kaj krucigita de la vojo 254. Ĝi konsistas el 4-metra cirkla tunelo kun du rektangulaj servopordoj kaj unu cirkla flupordego. La akvobaraĵo estas 2.204 metrojn longa, 9 metrojn larĝa ĉe la supero kaj 290 metrojn larĝa ĉe la fundo.

Du brakoj de la lago foriras de la akvobaraĵo, la brako *Pomme de Terre* sekvas la samnoman riveron laŭ 17 mejloj, la *Lindley*-brako la Lindley-riveron laŭ 12 mejloj.

Turismo
-------

Ekzistas pli ol 650 tendejoj laŭ la lago kaj du publikaj strandoj por naĝado. Ekzistas ebloj por akvoskiado kaj aliaj akvaj sportoj.

Ĉiun 4-an de julio, en la nacia tago de Usono, la loka komercĉambro organizas artfajraĵon lanĉitan de insulo, proksima al la baraĵo.

Pomme de Terre estas konata pro fiŝkaptado.

Datumoj
-------

* Surfaca areo: 32 ĝis 65 m² laŭ akvonivelo
* Bordolinio: ĉ. 182 km laŭ akvonivelo
* Alto: 256 m super marnivelo

Eksteraj ligiloj
----------------

* Komercĉambro Pomme de Terre
* TTT-ejo de la US Armea Korpuso de Inĝenieroj[*rompita ligilo*]
* Ĉiutaga informo pri la lago[*rompita ligilo*]
Gyárfás Jenő: Tetemrehívás, 1881
**GYÁRFÁS Jenő** (jeno djarfaŝ) estis hungara pentristo naskita en urbo Sepsiszentgyörgy la 6-an de aprilo en 1857 kaj mortis samloke la 13-an de decembro en 1925. (Laŭ la libro de József Gazda (vidu sube) la artisto mortis la 17-an de decembro). Li estis membro de Societo Benczúr.

Kariero
-------

En Budapeŝto Jenő Gyárfás estis disĉiplo de Bertalan Székely, kaj poste plustudadis en Munkeno. Lia ĉefkreaĵo estas la pentraĵo Tetemrehívás (1881) pri la malferma sceno de la balado de János Arany. Post mallonga vojaĝo en Italio, en 1882 li loksidiĝis en sia naskiĝurbo kaj li fariĝis instruisto. El siaj historiaj pentraĵoj estas menciinda el inter aliaj la *Morto de Áron Gábor*. Li kreis ankaŭ ilustraĵojn. Por la kreaĵoj de la artisto en Sfântu Gheorghe estiĝis artgalerio.

Bibliografio
------------

* Gazda József: *Gyárfás Jenő* (hungare), Irodalmi Könyvkiadó, Bukarest, 1969.
* Almási Tibor: *Gyárfás Jenô*. Székely Nemzeti Múzeum, 2007.

Elektitaj pentraĵoj
-------------------

* Junularo kaj aĝo (1887)Junularo kaj aĝo (1887)
* Bertalan Karlovszky (1880)Bertalan Karlovszky (1880)
* PietaPieta

Fonto
-----

* Arto en Hungario


|  |  |
| --- | --- |
| Bibliotekoj | * PeEnEo: 63680
* GND: 137534639
* VIAF: 81712922
* ISNI: 0000 0000 6689 8408
* BNF: 16699912j
* ULAN: 500078769
* RKD: 34789
 |



Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* Kategorio Jenő Gyárfás en la Vikimedia Komunejo (Multrimedaj datumoj)
**Becicherecu Mic** [beĉkereku mik] (hungare: **Kisbecskerek**, germane: **Klein-Betschkerek**, aŭ Kleinbetschkerek, serbe: **Мали Бечкерек**) estas komunumo en Rumanio nordokcidente de Timișoara. Administre apartenas al ĝi Dudeştii Noi.

Loĝantaro
---------

En 1910 ĝi havis 3 666 loĝantojn (germanoj, serboj, rumanoj), en 1992 2 316 (rumanoj, 4% germanoj).

Historio
--------

Ĝia unua mencio estas en 1232. Ĝis 1919 apartenis al Hungario (*Temes (reĝa departemento) vármegye*).

Fonto
-----

* Magyar nagylexikon

Gravaj personoj
---------------

* Dimitrie Ţichindeal (1775 - Timișoara, 20-a de januaro 1818): rumana pastro, fabulisto, tradukisto, militisto por la rajtoj de rumanoj.

Eksteraj ligiloj
----------------

* Kategorio Becicherecu Mic en la Vikimedia Komunejo (Multrimedaj datumoj)

* Mapo de distrikto Arkivigite je 2006-09-23 per la retarkivo Wayback Machine
* Administracia mapo de distrikto Arkivigite je 2009-01-22 per la retarkivo Wayback Machine
* Popolnombrado 2002
Fiksa orbito. Vidate de observanto sur la orbitata astro *(bruna marko sur la blua sfero)*, la satelito ĉiam aperas en la sama loko en la ĉielo.
En astronomio, **fiksa orbito** estas orbito tia, ke la satelito ĉiam situas super la sama punkto de la supraĵo de la ĉefa astro. Ekzemple, veterprognozaj satelitoj bezonas ĉiam observi la saman regionon de Tero, kaj pro tio ili situas en terfiksa orbito.

Fiksa orbito estas speciala okazo de samdaŭra orbito, kiu ankaŭ estas samdaŭra kaj ekvatora.

Estas konate ke, laŭ la gravitleĝoj, ju pli granda la orbitradiuso, des pli granda la orbitperiodo; tial fiksa orbito povas okazi nur je tiu difinita orbitradiuso, ĉe kiu la orbitperiodo hazarde egalas la turniĝperiodon de la ĉefastro. En la praktiko, la orbitrapido de satelitoj emas malrapide malpligrandiĝi, kaj tial longedaŭraj satelitoj de tempo al tempo bezonas puŝon de malgrandaj raketoj por ĝustigi la orbiton.

Terfiksa orbito
---------------

 Pli detalaj informoj troveblas en artikolo Terfiksa orbito.
Fiksa orbito ĉirkaŭ la Tero nomatas terfiksa orbito, kaj okazas je alto je proksimume 35 900 kilometroj (22 300 mejloj) super marnivelo.

La koncepton unue menciis en 1945 la sciencfikciisto Arthur C. Clarke, kiu antaŭimagis, ke la realigotaj komuniksatelitoj profitos tian orbiton por povi ĉiam situi super la sama loko de la tera supraĵo. Omaĝe al li, fiksan orbiton oni ankaŭ nomas "klarka orbito".

Notoj
-----

1. 1 2 3 4  
 "Space Today Online - Answers To Your Questions",
 Spacetoday.org, 2010, webpage:
 ST-Sats.
**Cardeñajimeno** [kardenjaĥiMEno] estas loĝloko kaj municipo en la centro de la provinco Burgoso, en la regiono Kastilio-Leono, Hispanio. Ĝi apartenas al la komarko *Alfoz de Burgos*. La loĝloko *Cardeñajimeno* estas etimologie derivita el "Caradenia Ximeno Piscatore", aŭ sankta monteto sagrado de Simono Fiŝkaptisto.

En 2015 ĝi aliĝis kiel asocia elemento al la Jakoba Vojo.

Geografio
---------

Mapo de la komarkoj de Burgoso. Alfoz de Burgos, centre kaj malhelverde.
Ĝia municipa teritorio okupas totalan areon de 12,17 km² kaj laŭ la demografia informo de la municipa censo fare de la INE en 2021, ĝi havis 1 175 loĝantojn. Ĝi perdis loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono, sed poste rekuperiĝis pro la proksimeco al la provinca ĉefurbo.

Ĝi distas nur 7 km de Burgoso, provinca ĉefurbo, kaj tial ĝi funkcias kiel ties dormurbo. Ĝi limas kun Burgos, Orbaneja Riopico, Castrillo del Val, Cardeñadijo kaj Carcedo de Burgos.

Historio
--------

La areo apartenis unue al la Regno Kastilio. En Mezepoko okazis reloĝado fine de la 9-a jarcento.

Cardeñajimeno formis parton de la *Alfoz y Jurisdicción de Burgos* en la *partido de Burgos*, unu el dek kvar kiuj formis la komunumon *Intendencia de Burgos*. La abato de la Monaĥejo de Sankta Petro de Kardenjo estis ordinara urbestro.

Aktualo
-------

Tradiciaj enspezofontoj estis agrikulturo (cerealoj) kaj brutobredado (ŝafoj). Lastatempe plej ekgravis kultura kaj rura turismo, ekzemple piedirado tra naturaj lokoj, kaj servoj. Inter vidindaĵoj menciindas la preĝejo de la Ĉieliro.

Vidu ankaŭ
----------

* Municipoj de la provinco Burgoso

Notoj
-----


|  |  |
| --- | --- |
| Bibliotekoj | * PeEnEo: 775464
 |
Koordinatoj: 50° 06′ 06″ N 12° 15′ 15″ O﻿ / ﻿50.10167 °N, 12.25417 °O﻿ / 50.10167; 12.25417 (mapo)

**Pomezná** (germane *Markhausen*) estas pereinta vilaĝo en Ĉeĥio, troviĝanta en distrikto Cheb, administre sub municipo Libá. Ĝi pereis post la dua mondmilito, kiam la vilaĝo troviĝis en malpermesita limzono. Lastaj konstruaĵoj malaperis dum minado en loka sablominejo pro konstruado de valbaraĵo Skalka kaj dum konstruado de la propra rezervujo.

Pomezná situas en katastra teritorio **Pomezná** kun areo 2,079 km2.

Geografio aj naturrilatoj
-------------------------

La pereinta vilaĝo troviĝis proksimume 9 km okcidente de centro de Cheb, proksimume 0,7 km de ŝtatlimo kun la federacia lando Bavario. La teritorio situas en dislimejo de Ĥebia baseno kaj Smrčiny, en Natura parko Smrčiny sur maldektra bordo de rivero Ohře, en inundiga teritorio de akva laboraĵo Skalka.

Historio
--------

La unua skribmencio pri la vilaĝo devenas el la jaro 1225. Post la jaro 1945 okazis deviga ellandigo de germanaj loĝantoj. Rilate al sia situo en proksimeco de la ŝtatlimo la vilaĝo troviĝis post la jaro 1950 en nove establita limzono, kio komune kun la konstruado de valbaraĵo Skalka sur Ohře komence de la 1960-aj jaroj signifis ties pereon. Iom post iom estis detruitaj ĉiuj konstruaĵoj, kiel la lasta malaperis malnova muelejo.

Memorindaĵoj
------------

* Burgo Pomezná

Loĝantaro
---------

Evoluo de nombro de loĝantoj de Pomezná| Jaro | 1869 | 1880 | 1890 | 1900 | 1910 | 1921 | 1930 | 1950 | 1961 | 1970 |
| --- | --- | --- | --- | --- | --- | --- | --- | --- | --- | --- |
| Nombro de loĝantoj | 160 | 163 | 116 | 110 | 102 | 104 | 89 | 44 | 16 | - |

Pluaj fotoj
-----------

* Nova kabano en PomeznáNova kabano en Pomezná

|  |  |  |
| --- | --- | --- |
| 

| v • d • rPartoj de municipo Libá (2) |
| --- |
| Hůrka ~ Libá ~ pereinta vilaĝo Pomezná |

 |
**Becilla de Valderaduey** [beZIlja debalderaDŬEJ] estas municipo en la nordo de la provinco Valadolido, en la regiono Kastilio-Leono, Hispanio. Ĝi apartenas al komarko *Tierra de Campos* en la nordo de la provinco. 

Becilla de Valderaduey en la provinco Valadolido.
La *Tierra de Campos* de la provinco Valadolido, viole, norde.

Geografio
---------

Ĝia municipa teritorio estas formata de unusola loĝloko, okupas totalan areon de 38,23 km² kaj laŭ la demografia informo de la municipa censo fare de la INE en 2021, ĝi havis 218 loĝantojn. Ĝi perdis 1 000 loĝantojn el la komenco de la 20-a jarcento pro migrado al urbaj areoj. Ĝi distas 71 km de Valadolido, provinca ĉefurbo.

Ĝi limas kun Mayorga, Castroponce, Villacid de Campos, Ceinos de Campos, Villavicencio de los Caballeros kaj Urones de Castroponce

Historio
--------

En Mezepoko okazis reloĝado. La areo apartenis al la Regno Leono kaj poste al la Regno Kastilio. 

Tradiciaj enspezofontoj estis agrikulturo (cerealoj) kaj brutobredado kaj rilata komercado. Lastatempe kultura kaj rura turismo ekgravis (popola arkitekturo, historia heredo, piedirado).

De la historia pasinteco restis vizitindaj vidindaĵoj el kiuj menciindas la preĝejoj kaj la supozita romia ponto ĉe romia ŝoseo.

Vidu ankaŭ
----------

* Municipoj de la provinco Valadolido

Notoj
-----


|  |  |
| --- | --- |
| Bibliotekoj | * PeEnEo: 763668
* GND: 7726625-0
* VIAF: 235741655
* SUDOC: 149747853
 |
**Balázs Szokolay** [balAĵ sokolai], laŭ hungarlingve kutima nomordo **Szokolay Balázs** estas hungara pianisto, altlerneja instruisto. Lia patro estis Sándor Szokolay.

Balázs Szokolay  naskiĝis la 2-an de julio 1961 en Budapeŝto.

Biografio
---------

Balázs Szokolay frekventis muziklernejon en sia naskiĝurbo inter 1966-1970, lia pianinstruisto estis Erna Czövek. Poste li studis en Muzikarta Altlernejo Ferenc Liszt, liaj instruistoj inkludis Miklósné Máthé, Pál Kadosa, Zoltán Kocsis, György Kurtág, kaj Ferenc Rados. Post lia diplomiĝo en 1983 li ricevis stipendiojn por du pliaj studoj en Munkeno kaj Moskvo. Li estis instruita de Amadeus Webersinke kaj Yvonne Lefébure. Jam ekde 1973 li ricevis premiojn en pluraj internaciaj piankonkursoj, inkluzive de Ústí nad Labem, Zwickau, Leeds, Bruselo, Montrealo, Terni kaj Budapeŝto. Lia internacia koncertkariero komenciĝis en 1983, kiam li anstataŭigis Nikita Magaloff en koncerto en Beogrado. Li ekinstruis en la Muzikarta Altlernejo en 1987. Li havis invitojn instrui eksterlande, ekzemple en Sud-Koreio, Usono kaj Aŭstrio. Krom la konkursopremioj li ricevis hungaran ŝtatan premion en 2001.

Fontoj
------

* hungarlingva biografio kun foto
* hungarlingva biografio kun foto
* anglalingva biografio kun foto[*rompita ligilo*]

Referencoj
----------

1. ↑

|  |  |
| --- | --- |
| Bibliotekoj | * PeEnEo: 635765
* GND: 136273408
* LCCN: no95042185
* VIAF: 85094100
* ISNI: 0000 0000 7841 2129
* BNF: 14231258s
* MBA: df45ce22-1bff-423e-b86b-1945448352b5
* NKC: pna2006312056
 |
**Bedaŭro** laŭ PIV estas

1. ĉagrena sento pri perdo de iu aŭ de io, kaj
2. ĉagrena sento pro io, kion oni faris aŭ ne faris.

L. L. Zamenhof kaj laŭ lia ekzemplo ankaŭ pliaj parolantoj de Esperanto uzis la verbon *bedaŭri* (kaj koresponde ankaŭ la substantivon *bedaŭro*) krome ankaŭ en la senco de *kompati* respektive *kompato*: do kunsenti kun alia homo, kiu troviĝas en malagrabla situacio kaj eble mem sentas personan bedaŭron pri tio. Tian pli vastan difinon de la vorto subtenas la etimologio de la vorto: ĝi venas el la germana lingvo kaj tie la vorto *bedauern* (minuskle verbo, majuskle substantivo) signifas iusence tristan senton pri io, kiu en iu ajn senco okazis malfavore, malbonrezulte, sendepende ĉu la okazaĵo praktike rilatas al la propra persono aŭ ne. En Esperanto la mikso de la signifoj de *bedaŭro* kaj *kompato* tamen estas evitinda.

Temas do pri emocio esti trista aŭ ĉagrena pri persona perdo, aŭ pri penso kaj/aŭ emocio malŝati proprajn pasintajn agojn. En la dua senco la emocio ofte krom al tristo kaj ĉagreno ankaŭ ligiĝas al embaraso, deprimo aŭ al la sento de propra kulpo, kiam la persono malaprezas antaŭe farita[j]n ago[j]n kaj deziras ke ĝi ne estus farinta ĝin aŭ ilin. Aparte forta formo de bedaŭro pri propraj misfaroj, ligita al forta sento de propra kulpo, nomatas pento, kaj (aparte en religia kompreno) ofte gvidas al la deziro fari iun bonan agon, kiu povus iurilate rekompensi la antaŭan malbonan agon: tia provo de rekompenso nomatas pentofaro. Embaraso pli rilatas al la socia (ne tiom al la persona) aspekto de ago publike konsiderebla malbona, malsaĝa aŭ malmorala: embaraso do je granda parto estas la timo pri negativa socia reago al la propra ago, kiu povus malaltigi la personan kaj socian honoron de la persono sentanta la embarason.

Gravas emfazi ke bedaŭro ne nur povas priskribi la malŝaton de farita pasinta ago, pri kiu oni nun pensas, ke estintus pli bone ne ĝin fari, sed ankaŭ povas priskribi la malŝaton pri ne farita ago, pri pasiveco, dum oni nun pensas ke oni devintus agi en la antaŭa situacio. 

En ekonomiko, oni parolas pri bedaŭro rilate al antaŭaj komercaj decidoj, kiuj nun ŝajnas misdecidoj. El tiaj malŝataj emocioj, la plej klara estas la "aĉetanta bedaŭro" (angle *buyer's remorse* aŭ *buyer's regret*).

Referencoj
----------

* Hein, David. *"Regrets Only: A Theology of Remorse"* ("Nur bedaŭroj: Teologio de pento", angle). Ĵurnalo *The Anglican* 33, n-ro 4 (oktobro 2004): 5-6.

* Kategorio Bedaŭro en la Vikimedia Komunejo (Multrimedaj datumoj)
* Bedaŭro en la Vikicitaro (Kolekto de citaĵoj)